Rapid caută să micșoreze diferența față de liderul FCSB chiar înainte de intrarea în play-off. Echipa lui Cristiano Bergodi are nevoie de victorie în duelul de pe Arena Națională contra "roș-albaștrilor", sâmbătă, 9 martie, ora 20:00. Înainte de meciul direct, cele două rivale din Capitală sunt despărțite de 12 puncte în clasament.
Elias Charalambous și Cristiano Bergodi au aliniat două echipe ofensive. Cei doi antrenori au pus la start cei mai în formă jucători. Totuși, Robert Niță consideră că diferența net în favoarea Rapidului apare la nivelul băncii de rezerve.
Fostul atacant al Rapidului l-a lăudat pe antrenorul italian al Rapidului pentru decizia de a-l titulariza pe tânărul Robert Bădescu. "Lucrurile sunt clare. E bun și un meci egal.
Piere puțin interesul în cazul unei victorii a celor de la FCSB, dar titlul se va juca și în această situație. Rapidul are forța de a se impune în fața FCSB-ului, chiar în fața propriilor suporteri. Mă bucur că Bergodi merge în continuare pe mâna lui Robert Bădescu.
Mă uit la nivelul băncilor de rezervă și lucrurile stau net în favoarea Rapidului. FCSB are doar 3 jucători care ar putea intra și ar putea schimba fața jocului. Vedem același Rapid, ofensiv.
Cu cei trei în față, Rrahmani, Krasniqi și Papeau. Trei jucători creativi care pot face diferența într-un meci de o asemenea importanță", a declarat Robert Niță, la FANATIK SUPERLIGA, pe Prima Sport 1.
Robert Niță a vorbit despre proiectul pe care Dan Șucu l-a implementat la Rapid, odată cu venirea omului de afaceri, în mai 2022. Fostul fotbalist a lăudat conducerea "alb-vișiniilor" pentru că a mutat derby-ul cu FCSB pe Arena Națională.
"Sper că Rapid să se ridice la nivelul investițiilor. Este un proiect serios pe termen mediu și lung. Este de apreciat decizia care a fost luată pentru a da cât mai multor iubitori ai fotbalului posibilitatea de a vedea meciul de la fața locului.
Sper ca 40.000 de rapidiști să nu plece dezamăgiți de la stadion. Avem o inițiativă foarte bună cu 5.000 de bilete oferite copiilor. Sper ca lucrurile să decurgă în favoarea Rapidului, rezultatul să fie de partea Rapidului. Întâlnesc o echipă conformă care îl are lider pe Florinel Coman. Este echipa de pe primul loc", au fost cuvintele lui Robert Niță.
Trupa finanțată de Dan Șucu are un bilanț îmbucurător în 2024. Giuleșteni au obținut 6 victorii, o înfrângere și un egal înaintea derby-ului cu FCSB. De cealaltă parte, "roș-albaștriii" sunt neînvinși, cu 6 victorii și două egaluri.